خالد سعيد

**خالد محمد سعيد** (27 يناير 1982- 6 يونيه 2010)- هو الشاب الى قتلو شعل ثورة الغضب المصرية. معروف كمان باسم بشهيد الطوارئ و بضحية التعذيب و شهيد اسكندريه. شاب مصرى عنده 28 سنه بيتواجه اتهام من اشخاص من البوليس المصرى فى اسكندريه انهم عذبوه و ضربوا لحد ما مات
right|thumb|200px|خالد محمد سعيد المعروف بشهيد الطوارئ
## كلام الاهالى
right|thumb|زهرة سعيد اخت خالد سعيد
الرواية التى انتشرت على الأنترنت و اكدتها منظمات حقوقيه و كانت الحافز الاساسى والشرارة لحشد الشباب و تشجيعهم على التظاهر وتروى ان خالد معروف انه سمعته كويسه و انه طيب و عمره ما اتورط فى,او عمل, مشكلة و كدبوا كلام البوليس اللى حاول باشرس الطرق الانكار وتشويه سمعة شهيد الطوارئ ان اتنين مخبرين اقتحموا سيبر انترنت كان قاعد فيه و لما رفض اسلوب تفتيش المخبرين للناس, اللى كان شيفوه انه مش من حقهم خصوصا ان محدش عمل حاجه, ضربوه لحد ما مات و بعدين اخدوه للقسم و حطوا لفة فيها مخدرات فى بوءه عشان يبرروا بيها اللى حصل و عشان يخدعوا الطب الشرعى و ان الشهود اللى اتجابوا شهدوا زور خصوصا ان فيه شهود كتير شافوا العكس و ان خالد اتضرب لحد الموت و مكانش معاه حاجة. و أكد جيرانه و سكان المنطقة اللى كان ساكن فيها " انه كان مثال للشاب المحترم, وانه كان بيعشق المزيكا و انه ابن عيلة محترمة (ولاد ناس) و انهم ميسورين الحال و عمره ما عمل مشاكل".

قال صاحب السيبر (محل الانترنت) اللى كان خالد قاعد فيه, " ان خالد دخل السيبر كعادته و راح لصاحبه نبيل, ناشط سياسى على الإنترنيت, و قتها دخل اتنين مخبرين, كل واحد من باب شكل للمحل, و منعوا ان حد يخرج من السيبر و طلبوا تفتيش الكل و انهم راحوا مكتفين خالد و ضربوه و لما حاول يقاوم و يفلت منهم راحوا ضربين راسه برخام المحل, و بعدين راحوا سحبينوه بره المحل و هو فاقد الوعى و فضلوا يضربوا راسه فى بوابة حديد جنب السيبر لحد ما مات و انهم بعد كدا سحبوا خالد و رموه فى بوكس بوليس (عربية بوليس) و مشوا بيه و بعدين رجعوا بعد عشر دقايق, مع عدد من افراد البوليس, و رموا خالد فى الشارع و بعدين جت الاسعاف بعد فتره. و اكد الكلام دا عدد من الشهود العيان من الاهالى و قالوا ان افراد من امناء الشرطه هددوا اصحاب المحلات التانيه انهم ميقدموش اى شهادة لوسايل الاعلام و الا حيتعرضوا للاعتقال و التعذيب.

قالت والدة خالد السيدة ليلى مرزوق فى حوار مع جرنال الشروق " ان الاسباب الحقيقية بعد قتل ابنها على إيد ظابط بوليس و اتنين مخبرين, و قالت انه كان معاه فيديو بيحتوى على لقطات لواحد من ظباط القسم و المخبرين و هما بيتاجروا فى المخدرات, و انه قام بنشر الفيديو دا بين صحابه و معارفه لفضحهم, و الموضوع دا كان من حوالى شهر, و قال انه حيعمل مدونة على النت عشان يفضح الظباط و المخبرين و يورى انه فيه تجاوزات و فساد. كمان قالت انها طلبت منه اكتر من مرة انه مينشرش الفيديو دا عشان محدش يئذيه بس هو رفض.

## التطورات

قضيته اتشهرت بشدة فى مصر و فى العالم بسبب مواقع التواصل الإجتماعى وبالأخص الفيسبوك ووصلت لجمعيات حقوق الانسان بره مصر وتسببت لعدد كبير من الوقفات الاحتجاجيه و المظاهرات فى مصر . ويتحاكم اتنين من المخبرين الأن بتهمة استعمال القسوه معه و القبض عليه بدون وجه حق و تعذيبه الى أن مات.

شوف المقال المخصص للتطورات اللى تحصل لقضيته فى تطورات قضية قتل خالد سعيد

## كلنا خالد سعيد

كلنا خالد سعيد هيا صفحة مصرية على الفيس بوك اتعملت لما الشاب خالد محمد سعيد اتقتل بوحشية من كتر الضرب على ايد اتنين مخبرين فى سيبر فى سيدى جابر و البوليس قال انه كان معاه لفة بانجو و بلعها علشان كده مات ، اللى عمل الصفحة هو الناشط السياسى وائل غنيم و عبد الرحمن منصور

## شوف كمان
* ثورة الغضب المصرية
* تطورات قضية قتل خالد سعيد
* تعذيب
* حقوق انسان

## مصادر

## لينكات برانيه
* 
* **مركز النديم لتأهيل ضاحيا العنف والتعذيب على مظاهرة المخبرين و اعتدائهم على الناشطين**: http://www.alnadeem.org/ar/node/316
* **Youtube.com**: 
* **masrawy.com**: كليپ من تفريق مظاهرة قدام قسم سيدى جابر للاحتجاج على اللى حصل و محاسبة المسؤلين 
* **youm7.com:** من جورنال اليوم السابع 
* جروپ انا اسمى خالد محمد سعيد (على الفيسبوك)
* **BBC:** العفو الدولية تطالب مصر بالتحقيق بمقتل مصرى فى مركز بوليس
* 
* 
* **الاهرام:** تقرير الدكاتره الشرعيين التعبيرى: وفاة خالد سعيد نتيجة ابتلاعه لفافة المخدر 
* **العربيه:** مسيرة شارك فيها القوى الوطنيه و الحركات السياسيه و البرادعى و الاخوان و حوالى 4000 واحد فى اسكندريه عشان يتضمنوا مع عيلة "قتيل اسكندرية"
جروب كلنا خالد سعيد فى الفيس بوك /* http://www.facebook.com/ElShaheeed?ref=ts */
* **الاخبار الاسلامية :** تغطية شاملة بنظرة اسلامية
* http://www.youm7.com/News.asp?NewsID=239444&SecID=203&IssueID=0 
* http://www.shorouknews.com/ContentData.aspx?id=245716
* http://www.masrawy.com/News/Cases/General/2010/june/11/emerg.aspx 
* http://www.masrawy.com/News/Egypt/Politics/2010/june/11/emergency.aspx 
* http://www.shorouknews.com/ContentData.aspx?id=245734
* http://www.shorouknews.com/ContentData.aspx?ID=245704
* http://www.youm7.com/News.asp?NewsID=239376 
* http://www.facebook.com/photo.php?pid=4448874&id=551496657#!/khaledkilled
* http://www.shorouknews.com/ContentData.aspx?id=245396
* http://www.masrawy.com/News/Egypt/Politics/2010/june/11/khaled_sidigaber.aspx 
* http://www.masrawy.com/News/Cases/General/2010/june/11/police-violence.aspx 

تصنيف:ضحايا القهر
تصنيف:ناس اتعرضوا للتعذيب
تصنيف:قهر
تصنيف:انتهاكات حقوق الانسان
تصنيف:اسكندرانيه